Marthe Kristoffersen

Marthe Kristoffersen (født 1989) er en norsk langrennstrener og tidligere -løper som representerte Idrettslaget Varden Meråker. Fra 2023 til 2025 var hun sportssjef for det svenske Ski Classics-laget Team Eksjöhus.

I 2021 ble hun ekspertkommentator for Viaplays vintersportssendinger, og hun er også ambassadør for organisasjonen Right To Play.

Hun ble født i Vannvåg i Karlsøy i Troms, og flyttet til Meråker i Trøndelag da hun var ni år gammel.

 Karriere 
 Gjennombrudd (2007) 
Hun debuterte i verdenscupen i november 2007 på Beitostølen. Der oppnådde hun en 19.-plass, og gikk på stafettlaget som gikk inn til sjuendeplass. I desember samme år tok hun sølv i jaktstarten bak Marit Bjørgen. Kristoffersen tok flere verdenscuppoeng i løpet av sesongen. Under Junior-VM på ski 2007 var hun med på å ta gull på stafetten.

 VM-sesongen 2008/2009 
Da verdenscupsesongen 2008/09 startet i svenske Gällivare, avgjorde Kristoffersen stafetten på ankeretappen foran finske Riitta-Liisa Roponen. Litt senere i sesongen fikk hun igjen sjansen på siste etappen, denne gang den 26. februar 2009 under 4 × 5 km stafett (2 × 5 km klassisk og 2 × 5 km fristil) i Ski-VM 2009 i Liberec, der hun gikk på lag sammen med Marit Bjørgen, Therese Johaug og Kristin Størmer Steira. Kristoffersen gikk ut som første kvinne på siste etappen, og da det var igjen omtrent 750 meter lå hun på andreplass, men da hun passerte målstreken var hun nummer fire.

Kristoffersen tok sin første pallplassering i verdenscupen på 10 km fristil i Lahtis den 8. mars 2009, bak vinneren Justyna Kowalczyk og Charlotte Kalla.

 Sesongene fra 2009 
Kristoffersen klarte en ellevteplass sammenlagt i Tour de Ski 2009/10. Under OL 2010 i Vancouver ble hun nummer 20 på 30 km fellesstart og nummer 48 på 10 km fristil.

I Tour de Ski 2010/11 endte hun på åttendeplass sammenlagt etter å ha blitt nummer tre på fjerde etappe, 10 km duatlon, og på den avsluttende etappen opp slalåmbakken i Val di Fiemme.

I Tour de Ski 2011/12 forbedret hun resultatet ytterligere og ble nummer fem sammenlagt etter å ha blitt nummer fire på den avsluttende etappen opp slalåmbakken i Val di Fiemme.

Kristoffersen la opp i 2017, men gjorde comeback i NM 2018 da hun gikk på Varden Meråkers lag som tok gull på 3 x 5 km stafett.

 Etter den aktive karrieren 
I 2018 vant hun realityserien 71˚ nord – Norges tøffeste kjendis.

I 2019 begynte hun som trener for Team Veidekke Innlandet (siden 2020 Team Elon Innlandet), en stilling hun hadde til våren 2023.

Fra 2023 til 2025 var hun sportssjef for det svenske Ski Classics-laget Team Eksjöhus.

 Verdenscup oversikt 
 Kristoffersen har to verdenscupseire med det norske stafettlaget.
 Individuelt har hun seks pallplasseringer 
 Sesong Dato Sted Øvelse Plass2008/09  8. mars 2009  Lahtis, Finland 10 km (F)  3. 22. mars 2009  Falun, Sverige  10 km (F)  3.2010/11  3. januar 2011  Oberstdorf, Tyskland 10 km (K)  3. 9. januar 2011  Val di Fiemme, Italia 9 km (F) TdS-bakken  3.2011/12  4. februar 2012  Rybinsk, Russland 10 km (F)  3. 16. mars 2012  Falun, Sverige  2,5 km F  3.

 Sammenlagtresultater i verdenscupen 
 Sesong  Alder Sluttstilling sesongSluttstilling Ski TourTotaltDistanseSprintNordiskåpningTour deSkiVerdenscup-finaleSki TourCanada 2007/2008  18  47.  29.  73. —  —  26. — 2008/2009  19  23.  21.  35. —    9. — 2009/2010  20  12.  17.  28. —  10. 22. — 2010/2011  21  13.  10.  49.   .  7.  14. — 2011/2012  22  6.  5.  37.  9.  5.  7. — 2012/2013  23  63.  41.  — —   — — 2013/2014  24  86.  55. — — —  —— 2014/2015  25  103.  74.  —    —— — 2015/2016  26  96.  75.  —  —  ——  — 2016/2017  27  53.  44.  53.  28.  —  29. —

 Referanser 

 Eksterne lenker 



Kategori:Norske langrennsløpere
Kategori:Norske langrennstrenere
Kategori:Norske motbakkeløpere
Kategori:Ekspertkommentatorer (sport)
Kategori:Juniorverdensmestere i langrenn
Kategori:Deltakere for Norge under Vinter-OL 2010
Kategori:Langrennsløpere under Vinter-OL 2010
Kategori:Personer tilknyttet Viasat
Kategori:Norgesmestere i langrenn
Kategori:71 grader nord kjendis-deltakere
Kategori:Personer fra Meråker kommune
Kategori:Personer fra Karlsøy kommune